Zdrava ishrana u "Kafeu za decu"
Program „Kafe za decu“ pomaže deci iz siromašnih porodica tako što im pruža besplatne hranljive užine i obroke 
Deca pripremaju namaz od avokada i pasulja u okviru programa dopunske nastave u Arlingtonu u Virdžiniji, nadomak američke prestonice. Mnogi od njih nikada nisu videli avokado. Sponzor dopunskog programa je opštinsko odeljenje za parkove i rekreaciju. Kit Klemens, predstavnik tog odseka, podstiče decu da probaju namaz. Deca uzrasta izmedju 5 i 11 godina dolaze iz nekoliko lokalnih škola. Otprilike polovina ima roditelje iz Etiopije i mnogi kod kuće jedu tradicionalnu etiopsku hranu. „Kafe za decu“, gde se služi hrana koju donira jedna humanitarna organizacije, pruža im priliku da isprobaju različite vrste hrane. Rebeka Nens, čiji su roditelji Amerikanci, nije baš oduševljena… Njena majka, Defni Nens, ima dvoje dece u ovom programu, i drago joj je što dobijaju zdravu hranu. Humanitarna organizacija „Feeding America“ pokrenula je nacionalni program Kafea za decu 1993. Organizacija navodi da više od 16 miliona mališana u SAD živi u domaćinstvima gde nema dovoljno hrane. Kafe za decu postao je deo programa dopunske nastave u ovom opštinskom centru pre pet godina. Lori Mekfejl, koja rukovodi programom, kaže da neka deca ne jedu izbalansirane večernje obroke zato što im roditelji rade do kasno u noć, ili ne mogu da priušte zdravu hranu. Mekfejl dodaje da se deca podstiču da roditeljima pokažu šta su naučila. Kit Klements ističe da su neki od recepata, kao što je namaz od avokada, jednostavni za pravljenje. Uče i koja hrana je dobra za njih. „ Mefejl se nada da će deca celog života primenjivati ono što su naučili o ishrani. „ U SAD postoji oko 1600 programa „Kafea za decu.“